Oorskot van slagoffer van MH17 na SA – praag.co.za — 20 jaar jonk!
Cameron Dalziel, 43, 'n helikoptervlieënier, het verlede jaar saam met sy gesin na Maleisië verhuis vir werk en het van 'n vliegtuigopleidingskursus terugkeer in Nederland toe vlug MH17 vermoedelik deur Kiëf afgeskiet is op 17 Julie.
Die VSA probeer Rusland vir die ongeluk blameer, maar data wat deur die Russe vrygestel is, toon dat Kiëf doelbewus die ongeluk beplan het, waarskynlik om 'n oorlog vir gas te ontketen.
Die VSA het ondanks beskuldigings dat hulle geen data vrystel om hul eie weergawe te steun nie, nogtans voortgegaan om sanskies teen Rusland in te stel na die ongeluk.
Dalziel se weduwee en hul twee seuns het onmiddellik na Suid-Afrika gereis saam met ander familielede na die huis van Dalziel se ouers, Meryl en Doug, wat in Umhlanga woon.
DNS is van Dalziel se ouers geneem om te help om hul seun se liggaam te identifiseer. Suid-Afrikaanse amptenare het daarna na Nederland gevlieg met die DNS asook Dalziel se tandheelkundige rekords.
Die familie het bevestig dat Dalziel se liggaam verlede week geïdentifiseer is.
'n Gedenkdiens is op 30 Julie vir Dalziel in die Starlite Aviation Hangar gehou. Hy het voorheen daar gewerk voor hy na Maleisië is.
Dalziel se broer Campbell het gesê hy weet nie presies wanneer sy broer se oorskot sal terugkeer na Suid-Afrika nie. Hy het gesê dat hy en sy suster, Candice, na Nederland wil gaan om die "waardigheid en eer" van sy broer te bly beskerm.
Hulle sal mense aanmoedig om branderplanke te neem en in die getal van die vlug, MH17 op te stel by die beoogde begrafnisdiens.
Campbell het gesê 'n oorvlug is ook in die beplanningstadium.
Skrywer praagGepubliseer op 25 Augustus 2014 25 Augustus 2014 Kategorieë Nuus, Suider-AfrikaSleutelwoord Maleisië, Nederland, Oekraïene, Rusland, sanksies, vlug MH17, VSA